CELEX: C2007/269/106
Language: mt
Date: 2007-11-10 00:00:00
Title: Kawża T-342/07: Rikors ippreżentat fl- 10 ta' Settembru 2007 — Ryanair vs Il-Kummissjoni

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/59
            
         Rikors ippreżentat fl-10 ta' Settembru 2007 — Ryanair vs Il-Kummissjoni
   (Kawża T-342/07)
   (2007/C 269/106)
   Lingwa tal-kawża: L-Ingliż
   Partijiet
   
      Rikorrenti: Ryanair Holding Plc (County Dublin, l-Irlanda) (rappreżentanti: J. Swift, QC, V. Power, Solicitor, A. McCarthy, Solicitor, G. Berrish, avukat, D. Hull, Solicitor)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni
            
         
               —
            
            
               tordna li l-Kummissjoni għandha tbati l-ispejjeż.
            
         Motivi u argumenti prinċipali
   Permezz ta' dan ir-rikors, ir-rikorrenti titlob l-annullament tad-Deċiżjoni tal-Kummissjoni C (2007) 3104 tas-27 ta' Ġunju 2007, li tiddikjara konċentrazzjoni bħala inkompatibbli mas-suq komuni u mal-funzjonament tal-Ftehim ŻEE (Kawża Nru COMP/M.4439 — Ryanair/Aer Lingus).
   Il-kontestazzjoni prinċipali tar-rikorrenti hija li l-Kummissjoni allegatament għamlet żball meta sabet, u naqset milli turi kif rikjest mil-liġi, li l-konċentrazzjoni kienet ser twassal għal xkiel sinjifikanti għal kompetizzjoni effettiva fis-suq komuni. Sussidjarjament, ir-rikorrenti ssostni li l-Kummissjoni għamlet żball meta sabet, u naqset milli turi kif rikjest mil-liġi, li l-konċentrazzjoni kif mibdula mid-diversi impenji offruti mir-rikorrenti fl-investigazzjoni kienet ser twassal għal xkiel sinjifikanti għal kompetizzjoni effettiva.
   Sabiex issaħħaħ l-argumenti tagħha, ir-rikorrenti ssostni li l-Kummissjoni għamlet żbalji manifesti ta' evalwazzjoni fir-rigward ta' (a) ir-relazzjoni kompetittiva bejn iż-żewġ kumpanniji ta' l-ajru; (b) ix-xkiel għad-dħul/espansjoni; (c) l-analiżi tagħha rotta b'rotta, kif ukoll żbalji fundamentali u manifesti fl-evalwazzjoni tagħha ta' l-effiċjenzi li jirriżultaw mill-konċentrazzjoni u mit-trattament ta' l-impenji offruti mir-rikorrenti.